Lolland-Falsters Stifts-Tidende, 1840-01-21
Omtrent Kl. 7 Torsdag ankom Liigvognen til Roeskildehvile, hvor de Herrer Officerer, der gjorde Tjeneste som Drabanter o. s. v., oppebiede den, hvorimod de fyrstelige Personer og høie Rangspersoner, der havde deeltaget i Processionen, vare kjørte lige til Roeskilde. Kl. 9 1/2 satte Liigtoget sig i Bevægelse fra Roeskildehvile, der ligger omtrent tusinde Skridt udenfor Byen. Herved fulgtes den i det trykte Ceremoniel bekjendtgjorte Orden, med den Forandring at det høie Liig blev baaret af Bønder fra Kjøbenhavns Amt, til hvilke endeel fra Frederiksværk Gods havde sluttet sig. Det var meget høitideligt at see Toget med den største Orden langsomt drage ind i Roeskilde. Nærmest de Bønder, der bare Liget, fulgte de Herrer, som efter Ceremoniellet skulde have omgivet Liigvognen, og den hele Skare af Bønder sluttede sig i værdig Stilhed til deres Brødre. Bagefter kjørte den tomme Liigvogn. J Roeskilde paraderede i de Gader, der føre fra Jndkjørselen fra Kjøbenhavn til Torvet, Kronens Regiment, paa Torvet Garden til Fods og i den korte Gade, der fra Torvet fører til Domkirken, Roeskilde Borgervæbning. J Kirken forsamlede sig imidlertid de blaae og hvide Riddere, der deeltoge i Processionen, iblandt de Sidste saaes Hs. Exellence Baron Nicolay, russisk Minister ved vort Hof. Omtrent Kl. 10 1/2 tilkjendegave 27 Kanonskud fra det tæt udenfor Kirkegaarden placerede Artillerie det høie Liigs Ankomst til Domkirken, hvor det modtages af Geistlige. Paa samme Tid begav Kongen og Prindserne sig fra Palaiet til Kirken, hvor de toge Plads i de tvende Stole paa Gulvet, der vare Alteret nærmest. Disse, saavelsom Alteret, Orgelet, Kongestolen, Prædikestolen og den vestlige Ende af Kirken, hvor Musikpersonalet var placeret, vare sort beklædte. Ligeledes var Gulvet i den Gang, der fører til Alteret og derfra til Kapellet, og Gulvet i det Sidstnævnte belagt med sorte Tæpper. Udenfor Kirken afløstes de bærende Bønder af Dhrr. Officerer, der vare tilsagte at bære det høie Liig, og disse understøttedes af nogle Betiente. Efterat Liget under Præluderen fra Orgelet var baaret hen og nedsat foran Alteret istemmedes den første Deel af den i denne Anledning af Oehlenschläger og Weyse forfattede Cantate af de Kongel. Sangere og Sangerinder og Medlemmerne af det Kongl. Capel. Sjællands Biskop holdt derpaa en Sørgetale fra Choret, hvor han stod omgivet af Domprovst Bang, Præsterne i Roeskilde Gad, Boesen, Hertz og Provst Dr. Schmidt, samt Slotspræst Paulli og Hofprædicant Dr. Münter. Nu blev under Afsyngelsen af den anden Deel af Cantaten Liget bragt ind i Capellet, hvorhen Følget fulgte det, først Hs. Maj. Kongen, hvis Slæb bares af Deres Exc. Grev Yoldi og Grev Sophus Danneskjold, Kronprindsen, hvis Slæb bares af General Scholten, Prinds Ferdinands af Kammerherre Bauditz, og Hertugens og Prinds Wilhelms af deres Cavallierer. Ved Kisten holdt Bispen atter en kort Bøn-Tale, hvorpaa Hs. Maj. knælende, ved Kisten holdt Bøn. Da Følget atter traadte ud i Kirken istemmedes Slutningschoret. Kl. 12 tilkjendegave atter 21 Kanonskud, at Kirkehøitiden, var til Ende. Følget begav sig til Palaiet, hvor der Kl. 2 var Middagstaffel. De Kongelige og Fyrstelige Herskaber spiste i Hs. Maj. Værelse.